paragraph_text: Obožavatelji i izvođači glam rocka se razlikuju od svojih prethodnika, hipija, koji su nosili obične traperice, glamuroznom, znanstveno-fantastičnom i spolno neprepoznatljivom odjećom. Glazbu karakteriziraju otegnute balade ali i snažan, energičan zvuk Rolling Stonesa koji je na nju utjecao. Pjesme se najčešće bave seksom, ali droga, znanstvena fantastika i tinejdžerska revolucija su česte teme.